《马塍花歌吊姜白石》
清代·李銮宣

马塍花发春濛濛，马塍花落啼小红。花开花落春已暮，蛮鸠义燕骄东风。

白石先生墓草死，年年寒食乌衔纸。玉友金蕉唤不醒，玉人金缕歌谁倚。

只今水调按红牙，杜宇声声诉落花。纵使雪麋能护惜，不知香梦入谁家。

作者简介：（?—1817）清山西静乐人，字伯宣，号石农。乾隆五十五年进士。初由刑部郎累擢云南按察使，以谳狱失当谪戍。后官至云南巡抚。有《坚白石斋集》。